 Wasiir Caddami mar uu ka hadlaayey xaalada Xisbiyada iyo baaq uu u diraayey ayaa yidhi Xisbiyadu waa bir finiin ka hadhay, waxay danta dalka iyo dadkuba ku jirta, oo Beesha Caalamku aamisan tahay oo wax ku bixinayaan in marka hore Axsaabtu jirto, oo Muxaafid iyo Mucaaridba jiraan, tartanka Doorashado waa wax maalin iyo laba maalmood qaadanaysa, waxaana guulaysanaya cidii dadaal badata ama ALLE u qorey, balse Dimuqraadiyada iyo Geedi socodka lagu jiro waxay ku hirgali karaan inay Axsaabtu jirto, laakiin waa in aan lagu farxin Xisbigii ay dhibaato soo gaadho, waxaana lagu jira wakhtigii Doorashada ee waxaan leeyahay Axsaabta digtoonada, oo wixii lagaga gar helayo iska ilaaliyaan, oo dadkii la shaqeeynayey si aanay maalinta labaad uga tagin, waana talo la gudboon Axsaabta oo intaas wey garanayaan, waxaana loo baahan yahay in dhinaca walba laga taxadiro, oo aan aad shaaha loogu cabin ama marfishka aan lala tagin oo aan loo odhan Xisbi hebel baa liqniqnaya oo cimrigiisi in yar baa ka hadhay in aan la odhan ayaan ku talinayaa, Xisbiyada joogta imika inay dhisnaadan oo ay jiraan diyaarna ahaadan ayaa loo baahan yahay, taas ayeyna dantu ku jirtaa. 